अक्षय कहते हैं कि कुछ बीमारियां हैं, जिन पर आपका कंट्रोल नहीं है. जैसे कि कैंसर. वह किसी को भी हो सकता है. लेकिन कुछ बीमारियां तो आपके लाइफ स्टाइल के कारण ही होती हैं.उन्हें क्यों नहीं ठीक किया जा सकता? वह अपने बारे में कहते हैं कि उन्हें हर वक्त फोन पर या सोशल मीडिया पर रहना बिल्कुल पसंद नहीं है. लोग समझ नहीं रहे हैं, लेकिन हर वक्त फोन पर लगे रहना और झूके रहने से उनके शरीर का बैंड बजने वाला है. मोबाइल फोन्स, गेम्स इन सबका बिना मतलब के साथ होना आपको बर्बाद करेगा. अक्षय कहते हैं कि मैं ये सब इसलिए कह रहा हूं कि क्योंकि ये सच है कि भारत का हेल्थ रिकॉर्ड अच्छा नहीं है. हमें खुद को ठीक करना ही होगा. ऐसे में अगर मेरी फिल्मों से भी थोड़ी बहुत भी सेहत को लेकर सोच बदलती है तो मैं इसे अच्छी बात मानता हूं. साथ ही वह कहते हैं कि मुझसे जब मीडिया में यह सवाल किया जाता है कि आप जल्दी कैसे उठ जाते हैं तो मुझे गुस्सा आता है. अरे, आपको बचपन से सिखाया जाता है कि आपको जल्दी सोना है दूसरे दिन स्कूल जाना है और बचपन से हम जल्दी ही उठने की आदत डालते हैं. आदत मेरी खराब नहीं हुई है. उनकी हुई है जो खुद लेट से उठते हैं तो मुझे ये सवाल पूछना चाहिए कि आप देर से क्यों उठते हैं? देर से क्यों सोते थे? मैं कोई अनोखा काम नहीं करता हूं. मैंने बचपन की आदत को बरकरार रखा है और यह सच है कि आप कभी जल्दी उठ कर देखें. आप महसूस करेंगे कि आप कितना अच्छा महसूस कर रहे हैं.